[{"text_idx": "#000001", "text": "Paar pa\u0308eva tagasi olin u\u0308ks valitud eliidi seast, kes sai minna kuulama suure Ameerikamaa isa Robin Sharma mo\u0303tteid Saku Suurhalli. Annan asjast kiire reportaaz\u030ci enne, kui mu hoog raugeb ja ma ja\u0308lle tavaliseks rahvusvaheliselt tuntud kaubama\u0308rgiga ehk mossis na\u0308oga eestlaseks muutun."}, {"text_idx": "#000002", "text": "Suure Pa\u0308eva hommikul panin omale ilusad riided selga ja suutsin need tubli noorsandina kohale jo\u0303udmiseni puhtad hoida. Eks va\u0308ike trikk on selles, et ma so\u0308o\u0308n oma hommikuse pudru teise sa\u0308rgiga. Mul on nagu selline eraldi pudruso\u0308o\u0308mise sa\u0308rk kohe. To\u0303siselt. Ja kes praegu mingi pudipo\u0303lle nalja teeb, see saab molli ja kaob siit blogist sama kiirelt nagu kadus paar Armani kleiti pa\u0308rast Anna-Maria Galojani ku\u0308lastust sama bra\u0308ndi esinduspoodi. Niisiis, puder ro\u0303o\u0303msalt ko\u0303hus loksumas, ha\u0308a\u0308letasin endale trolli ja so\u0303itsin maailma serva \u2013 Rocca Al Maresse."}, {"text_idx": "#000003", "text": "Pean tunnistama, et Saku Suurhalli jo\u0303udes oli esimene mo\u0303te ku\u0308ll sama ka\u0308rmelt R ka\u0308ik sisse panna ja sealt ruttu kannad teha. Miks? Sest programmis ei olnud hoiatust, et Ju\u0308ri Homenja oma kidraga lava soojendamas on! Kes teadis, et ta u\u0308ldse veel tegutseb, eksole? Aga nii oli. Ma arvasin, et olen juba legendaarsel peol Sodiaagi klubis Tartus! Homenja oli laval ja pu\u0308u\u0308dis laulda Ameerikast tulnud onudele sobivaid laule edust ja rahast ja armastusest jms. Vo\u0303in ausalt o\u0308elda, et poleks ma hommikusest pudrust nii aeglane ja paks olnud, siis oleksin kiiremini saalist va\u0308lja silganud ja polekski edasist showd na\u0308inud. O\u0303nneks to\u0308ntsi jalaga kaugele ei jookse ja uuesti garderoobis olles kuulsin, et va\u0308ljamaa onud hakkavad riburadapidi lavale tulema ja Kas\u030catsoki-Ju\u0308ri pakib pillid kotti. Success!"}, {"text_idx": "#000004", "text": "\u201cCome, my son, let me sing for you\u201dUmm, thanks but no thanks, buddy"}, {"text_idx": "#000005", "text": "Jalutasin oma kohale tagasi ja vaatasin, mis seltskonnas ma seekord siis omadega olen. Kurivaim, kohal oli kogu kodumaa koorekiht! Vaimses transis ja ahenenud pupillidega liikusid seal ringi kohalikud kuulsused nagu na\u0308iteks batoonia\u0308rikas Sven, kes oma kahtlaste pulbrite ja -batoonikestega edumeelseid Nuumab. Silmanurgast na\u0308gin, et ka Anu Saagis rahva seas ringi, So\u0303o\u0303rumaa on loomulikult alati kohal, kui mo\u0303ni kahtlane u\u0308rra toimub ja tekib vo\u0303imalus kedagi masseerida. Seda masseerimist seal peol ikka jagus, sest mo\u0303ni esineja pani publiku vahepeal ka\u0308test kinni hoidma ja mingi hetk pidime ko\u0303ik pu\u0308sti to\u0303usma, ennast terve kehaga vasakule poole po\u0308o\u0308rama ja siis ko\u0303rval seisvat inimest masseerima. Ma kahjuks ei na\u0308inud sel hetkel Urmast, aga suht kindel, et ta lendas vo\u0303imaluse avanedes vastasele kohe topeltnelsoniga topeltlingamiga peale. See vo\u0303is sihtma\u0308rgile pa\u0308ris homopa\u0308rane omapa\u0308rane u\u0308llatus olla, et tuled pahaaimamatult koolitusele ja ja\u0308rsku on Turva-Urmas sul... nojah, las see teema nu\u0308u\u0308d ja\u0308a\u0308b."}, {"text_idx": "#000006", "text": "See na\u0308gu, kui So\u0303o\u0303rumaakukub sind liigselt ho\u0303o\u0303rumaa"}, {"text_idx": "#000007", "text": "Mis mulle veel meelde ja\u0308i? Robin Sharmat teist korda ilmselt vaatama ei la\u0308heks enam. Ma saan aru, et tal on vaja hommikuti kell 5 a\u0308rgata ja hakata kohe toimetama, aga why the f*ck? See, et talle meeldib kell 5 a\u0308rgata, ei ta\u0308henda, et see peaks ko\u0303ikidele teistele sobima. Kui sulle ka sobib, siis okei, a\u0308rka. Aga a\u0308rka vaikselt ja omaette. Miks on vaja seda nii ra\u0308igelt peale suruda ko\u0303igile nagu sa oleksid kohe mingi ebajumal, kui kell 5 a\u0308rkama hakkaksid? Mina ei suru oma publikule peale, et a\u0308rgake kell 3 o\u0308o\u0308sel, siis olete Robinist lausa 2 tundi ees ja veel paremad inimesed."}, {"text_idx": "#000008", "text": "Okei, oletame, et Robin a\u0308rkab kell 5 ja la\u0308heb tuttu kell 21 o\u0303htul. See on siis 16 tundi a\u0308rkveloleku aega. Kui mina a\u0308rkan kell 8 ja la\u0308hen tuttu kell 24, siis kuidas minu 16 tundi kehvemad on, ma ei saa aru? Ja eriti siis, kui mulle meeldib hilisel ajal oma to\u0308id ja trenne teha. Ma kirjutaks hommikuti poole sitemaid tekste teile, sest alkoholimu\u0308u\u0308k algab alles kella ku\u0308mnest, daaah. Kui keegi selle o\u0308o\u0308sel a\u0308rkamise fenomeni a\u0308ra seletaks, siis a\u0308kki muutuks mu maailm ka kuidagi paremaks. Aga to\u0303esti, mingid vennad kilavate silmadega noogutavad kaasa, et tavai, hakkame ka Eestis novembris kell 5 o\u0308o\u0308sel a\u0308rkama ja mingit klubi tegema. Mille jaoks? Ma olen sellest varem ka kirjutanud, et sa ei pea seda tegema, kui see sulle ei sobi. Bill Gates ka ei a\u0308rka kell 5, na\u0308iteks. Ja mulle on ja\u0308a\u0308nud mulje, et ta saab endaga ta\u0308iesti okeilt hakkama."}, {"text_idx": "#000009", "text": "Minu kommentaar Robini jutule on siis selline, et a\u0308ra torma iga jutlustaja ko\u0303ne peale ummisjalu kohe oma elu peapeale keerama. Kui tahad, siis proovi na\u0308dal aega na\u0308iteks tund varem a\u0308rgata ja ongi selge, kas see on sinu teema vo\u0303i ei. Kui see pole sinu teema ja sa oled ta\u0308na kakaha\u0308da, siis kell 5 a\u0308rgates oled sa lihtsalt poole va\u0308sinum kakaha\u0308da. Enne tuleb ikka muud ru\u0308tmid elus korda saada \u2013 normilt su\u0308u\u0308a, alksile piir panna, trenni teha / va\u0308rsket o\u0303hku saada jne. Minu varasemad mo\u0303tted (mis ma\u0308rgiti u\u0308hel konkursil lausa auhinnaga a\u0308ra) nende hambad ristis tahanollatonyrobbins kell 5 a\u0308rkajate kohta on siin: "}, {"text_idx": "#000010", "text": "U\u0308ks mo\u0303te, mis mulle Robini vara a\u0308rganud suust siiski meeldis: va\u0308ikeste asjade tegemise summa kuhjub pika aja peale suureks. Mul ei ole vaja teile siin pikalt na\u0308idet otsida. Ca 2 aastat tagasi tegin omale Elhavee Kasvukonto, kuhu iga pa\u0308ev automaatselt u\u0308he kohvitopsi raha la\u0308heb (3 kulli). Ma teen seda iga pa\u0308ev ja ta\u0308naseks on mu Kasvukontole \u201ckogemata\u201d u\u0308le kahe ja poole kilo kogunenud! Pluss mulle tuleb seal dividende. Keeruline oleks rahablogis teile veel paremat na\u0308idet anda. Va\u0308ikeste asjade tegemise efekt kasvab ajas to\u0303epoolest hirmua\u0308ratavalt suureks:"}, {"text_idx": "#000011", "text": "Mulle ja\u0308i see Robini 5am club teema nii kirpeldama, et unustasin lausa a\u0308ra: enne Robinit esines Eric Edmeades. Sain teiste kohal olnud rikkurite ka\u0308est teada, et ta on varemgi siia a\u0308ra eksinud, aga mina temast kuulnud ei olnud. Eric oli va\u0308ga lahe sa\u0308ga, kui tohib kasutada 20 aastat vana va\u0308ljendit. Kohe na\u0308ha, et koduto\u0308o\u0308 oli tehtud, teadis ha\u0308sti eestlaste kivina\u0308o murdmise koodi, isegi vist magab u\u0308hega meist (?) ja oskas oma pointe la\u0308bi huumori ja enda kogemuste ra\u0308a\u0308kida."}, {"text_idx": "#000012", "text": "Illustratsioon raamatust \u201cKuidas ko\u0303netada eestlast\u201d"}, {"text_idx": "#000013", "text": "Ma napilt vist isegi raatsiks uuesti maksata, et teda veel kuulata ja see on juba na\u0308itaja, kui mina millegi eest rahhi va\u0308lja ka\u0308ia raatsiks."}, {"text_idx": "#000015", "text": "sa na\u0308ed seda, millele sa keskendud. See on tegelt juba ammu teada trikk, et kui sa ostad omale na\u0308iteks sinepikollase mersu (ma ei tea, kas sellist va\u0308rvi mersusid u\u0308ldse tehakse ja kui sa loed so\u0303na \u201csinep\u201d tagurpidi, siis sa ei osta endale enam kunagi midagi sellist va\u0308rvi...), siis enne sa neid liikluses ta\u0308hele ei pannud, aga nu\u0308u\u0308d hakkad neid ja\u0308rjest ma\u0308rkama. Sama keiss on ka meie ajudes: kui sa keskendud halbadele ma\u0308lestustele ja kogemustele, siis hakkad ka praegu otsima ma\u0308rke, et na\u0308ed, ja\u0308in trollist maha ja mul ikka u\u0308ldse ei vea ja olen la\u0308bikukkuja ja keegi astus mulle varbale ja to\u0303mbasin kaelanaha jope luku vahele ja ko\u0303ik vihkavad mind. Proovi siis vaadata nii, et otsid asjades head ja siis hakkad ha\u0308id asju kergemini ma\u0308rkama. Keskendu positiivsetele kogemustele.raskete aegade paralleel videoma\u0308ngudega. See ta\u0308hendab, et kui elus on raskus, siis vo\u0303ta seda va\u0308ljakutsena nagu videoma\u0308ngus. Kui ma\u0308ngud oleks lihtsad, siis sa ei ostaks/ma\u0308ngiks neid, eksole? Ikka ootad ju neid va\u0308ljakutseid esitavaid kohti. Proovi siis elus samamoodi, et okei, raske on, aga see karastab ja teeb osavamaks ja edaspidi saan veel paremini hakkama asjadega.mu\u0308rgid on okei. Mo\u0303te on siis selles, et sa ei ole halb, kui sa jood kohvi vo\u0303i so\u0308o\u0308d magusat vo\u0303i jood veini vms. Halvasti on siis, kui need asjad su elu reguleerivad \u2013 sa ei suuda olla lo\u0303bus veinita vo\u0303i hommikul ennast ka\u0308ima saada kohvita. Ja\u0308relikult need asjad kontrollivad sind ja see on ata-ata, seda me ei taha. Ma olen teinud endaga samamoodi, et olnud vahel pikalt so\u0308o\u0308mata (hea sa\u0308a\u0308st ka, muuseas), et lihtsalt to\u0303estada endale, et mu tuju ei lange ja ma saan hakkama, kui ma ei saa iga kell su\u0308u\u0308a. Ehk siis mu\u0308rke vo\u0303ib tarbida, aga enne vo\u0303iks ha\u0308id asju su\u0308u\u0308a ja ha\u0308id asju alati rohkem. A\u0308ra ole mu\u0308rkidest so\u0303ltuvuses ega a\u0308ra lase neil enda elu dirigeerida."}, {"text_idx": "#000016", "text": "kuidas teha suuri otsuseid. Vaata vo\u0303imalikult kaugele tulevikku. Nagunii sa ei suuda ta\u0308na ta\u0308ie kindlusega o\u0308elda, mis on o\u0303ige valik, kui mo\u0303ni otsuse koht ees on. Seega proovi na\u0308ha otsuse mo\u0303ju mega pikas plaanis. Na\u0308iteks? No kas sa tahad last? Ei tea, eksole. Ma\u0308hkmed ja kisa ja magamatus ja lasteaia kohti pole jms. Aga mo\u0303tle nii, et kas sa tahad kuueku\u0308mbiselt, et sul oleks laps? Kui jaa, siis on otsus olemas. See ma\u0308hkmed-kisa-magamatus periood tuleb lihtsalt a\u0308ra teha selleks. Veel u\u0308ks na\u0308ide? Kas tasub koguda raha ja su\u0308u\u0308a normaalselt? See ju ta\u0308hendab ta\u0308na va\u0308hem kulutamist ja va\u0308hem kommi jms. Aga kas sa tahad olla kuueku\u0308mbiselt hea tervisega ja na\u0308iteks poole kohaga to\u0308o\u0308l ka\u0308ia? Kui jah, siis selge \u2013 tuleb ta\u0308na veits sa\u0308a\u0308sta ja veits va\u0308hem kommi po\u0303ske laduda."}, {"text_idx": "#000017", "text": "No ma ei tea, kui inspireerivalt mina neid mo\u0303tteid siin kirjutades edasi suutsin anda, aga Ericu suust olid need ku\u0308ll veenvad ja mina ja\u0308in uskuma. Tunduvad need teile ka loogilised?"}, {"text_idx": "#000019", "text": "Aga kurat, u\u0308rituse inspiratsioonipauk oli kokkuvo\u0303ttes ikkagi vo\u0303imas! To\u0303mbasin ennast u\u0308rituselt kiirelt trolli ja\u0308lle ja kohe ko\u0303ige kallimasse poodi ko\u0303ige kallimat Mo\u0303ulskini ma\u0308rkmikku ostma, et ko\u0303ik pa\u0308eva jooksul saadud mo\u0303tted ja tekkinud soovid jms sinna sisse talletada. Mu stiil on selline, et pu\u0308u\u0308an ko\u0303ikide meeltega alati kohal olla ja pa\u0308rast teen ko\u0303lamaja\u0308a\u0308nud mo\u0303tetest u\u0308lesta\u0308hendusi. Muidugi olen mina ja olete teiegi paljusid neid mo\u0303tteid enne kuulnud ja lugenud, aga pu\u0308sima ja\u0308a\u0308vad nad siis, kui neid vahel u\u0308le korrata ja mo\u0303elda. Ta\u0308pselt selleks mul seda showd vaja oligi. Selline ekstramotivatsioon on vahel ta\u0308iega teretulnud. Kui sa tunned ennast halvasti ja su to\u0308o\u0308 ei oma mingit mo\u0303tet, siis na\u0308iteks pea meeles, et kusagil Saksamaal on inimesi, kelle to\u0308o\u0308 on paigaldada bemmidele suunatulede kange..."}, {"text_idx": "#000021", "text": "\u201cOkei, oletame, et Robin a\u0308rkab kell 5 ja la\u0308heb tuttu kell 21 o\u0303htul. See on siis 16 tundi a\u0308rkveloleku aega. Kui mina a\u0308rkan kell 8 ja la\u0308hen tuttu kell 24, siis kuidas minu 16 tundi kehvemad on, ma ei saa aru?\u201d Aita\u0308hhhh! Ku\u0308simus, mida olen esitanud oma 5am klubi so\u0303pradele ja millele nad vastavad \u201cNo ega ei peagi.\u201d aga ikka braggivad, kuidas nad on enne kl 10 hommikul tohkem teinud kui mina \ud83d\ude42"}, {"text_idx": "#000022", "text": "ma kahtlustan, et kell 5 hommikul on va\u0308hem segavaid faktoreid ja ta\u0308nu sellele saab olla produktiivsem. Noh, et keegi ei helista, chatis on vaikus ja meedia ei pritsi uudiseid iga 30min tagant peale..."}, {"text_idx": "#000023", "text": "Vastupidi ju. Kui ko\u0303ik on kell 5 jalul nagu u\u0308ks mees, siis peksab uudist ja juttu igast aknast. Just o\u0303htuti on chattides vaikus, sest ko\u0303ik panevad voodis nurru juba, kuna nad on viiest u\u0308leval olnud.\nAga noh, sellepa\u0308rast oledki sina siin ko\u0303igest kommentaator ja mina blogi omanik \u2013 intelligentsi vahe, mis teha."}, {"text_idx": "#000024", "text": "Ilmselt nad ongi rohkem teinud selleks ajaks, kui sa kell 10 alles survepesuriga liiva silmast va\u0308lja u\u0308ritad saada. Aga sa vo\u0303id neile ja\u0308rgmisel hommikul vastu o\u0308elda, et sa tegid eile o\u0303htul kaua, kui nemad juba voodis nurru lasid ho\u0303bekett suu nurgast padjale no\u0303rgumas."}, {"text_idx": "#000025", "text": "To\u0303esti, ko\u0303ige parem kokkuvo\u0303te sellest u\u0308ritusest."}, {"text_idx": "#000026", "text": "Ma ta\u0308nan. See oli lihtsalt aus."}, {"text_idx": "#000027", "text": "Ma just na\u0308gin kuskil mingit kilkamist juba lausa kell 3 a\u0308rkamise kohta... Kuidas see oligi, et tekil u\u0308hest otsast riidesiilu a\u0308ra lo\u0303igates ning seda teise otsa ku\u0308lge o\u0303mmeldes on tekk kokkuvo\u0303ttes ikkagi sama suur ju \u2013 olulisem, mida selle 24 tunni sees tervikuna teha. Ma iga kell eelistan parem enam-va\u0308hem looduse ru\u0308tmis olla, kui ko\u0303ige su\u0308gavamas su\u0308giskaamoses veel hambad ristis pilkases pimeduses a\u0308rgata."}, {"text_idx": "#000028", "text": "Tagatipuks ei tundu see u\u0308ldse ja\u0308tkusuutlik selles valguses, et millal siis vahelduseks kasvo\u0303i teatris vo\u0303i lihtsurelikest so\u0303pradel ku\u0308las ka\u0308ia. Uni vo\u0303iks na\u0308dala lo\u0303ikes tegelikult koguseliselt ja ajaliselt u\u0308sna stabiilne olla ning na\u0308iteks argipa\u0308eval ja na\u0308dalavahetusel ei tohiks magamamineku- ning a\u0308rkamisaeg varieeruda u\u0308le 1,5h. Seega tundub lo\u0303peks hoopis ebaproduktiivsem hoida mingit ebarealistlikku eluru\u0308tmi (because f you, that\u2019s why) ning organismi iga kord ta\u0308iesti sassi keerata, kui on tahtmine veits kauem o\u0303ues ma\u0308ngida, kui kaheksani o\u0303htul. \ud83d\ude00"}, {"text_idx": "#000029", "text": "Kui kell 3 a\u0308rkama hakata, siis pole enam va\u0308ga pointi magama minnagi. Nagunii tuleb ju kohe u\u0308les to\u0303usta ja\u0308lle. Aga kell 3 a\u0308rgates on veel see variant, et kui tahad kaua o\u0303ues ma\u0308ngida, siis liitudki teistega hommikul kell 3 otse voodist: hambad puhtaks, kallad mu\u0308sli kiiresti na\u0308kku ja joonelt Venusesse tantsima ja kokse sisse libistama. Lo\u0303puks on sul seltskonnas veel selle imeinimese kuulsus, kes alati ko\u0303ige kauem pidu jaksab panna!\nPS. Normaale rahahimur a\u0308rkab u\u0308ldse tegelikult koos bo\u0308rsidega, et kohe kauplema hakata, mitte mingi pehmo looduse jutu ru\u0308tmis."}, {"text_idx": "#000030", "text": "Mul oli sama ku\u0308simus, et miks just kell 5. Selle u\u0308le arutledes leidis u\u0308ks tuttavatest, et ameerikas, kus to\u0308o\u0308lejo\u0303udmine vo\u0303ib vo\u0303tta paar tundi aega, tuleb 6-7st to\u0308o\u0308le so\u0303itma hakata, et 8st to\u0308o\u0308l olla. No seega siis ei olegi mediteerimiseks jms hommikul muud vo\u0303imalust kui 5st a\u0308rgata. Meie ummikuteta ja va\u0308ikeste vahemaadega u\u0308hiskonnas ei na\u0308e pointi. Vbl suvel, et pa\u0308ikeseto\u0303usu na\u0308ha, aga sedagi pole mo\u0303tet iga pa\u0308ev vaadata, kaotab oma vo\u0303lu. \ud83d\ude42"}, {"text_idx": "#000031", "text": "Ta\u0308iesti no\u0303us. Ma ra\u0308a\u0308gingi, et kui mingi Robin kuskil Ameerikastanis nii teeb, siis see toorelt siia Eesti mustrisse suruda ei ole okei. Aga see ja\u0308etakse tihti kahe silma vahele, et taustsu\u0308steem on teine. Meid vaadatakse ja\u0308lle sealpool imelikult, kui me ra\u0308a\u0308gime, et o\u0303ige mees la\u0308heb su\u0308gisel (vo\u0303i millal iganes seda tehakse) maale kartuleid vo\u0303tma, heina tegema ja pa\u0308rast veel metsa nunnudele hirvekestele haavleid silmade vahele laskma, et talvel toitu oleks. Ma ei tea, aga ma pole kindel, et na\u0308iteks see muster seal suure hurraaga vastu vo\u0303etakse."}, {"text_idx": "#000032", "text": "Ta\u0308iesti samad mo\u0303tted sealt u\u0308rituselt. Kui muusikaline vahepala peab programmis olema, siis oleks vo\u0303inud kellegi kutsuda, kes oskab ilusti laulda ka \ud83d\ude42 Natuke sa\u0308a\u0308stu-u\u0308rituse mulje ja\u0308i, et u\u0308rituse korraldaja oli samas ka pa\u0308evajuht ja ba\u0308ndimees. Ja noh, veidi paljuks la\u0308ks ikka seda piinlikku esinemist.\nEric oli va\u0308ga tuus, oskas rahvaga kohe suhelda ja tuima eestlast muigama panna, muidugi ta mo\u0303tted ja jutt oli ka tunduvalt rohkem la\u0308bimo\u0303eldud kui teistel. Robinit ei teadnud ja ei osanud midagi oodata, aga sellise hypemise peale ootasin ka rohkemat. Peep oli minumeelest tore, bulletid mind niiva\u0308ga ei ha\u0308irinud kuna neid slaide nagunii esinemise ajal ei vaadanud, lihtsalt oli juba mo\u0303te nii va\u0308sinud ja pepu istumisest kange (vaesed pidid ko\u0303vadel klapptoolidel istuma :D) ja ei jo\u0303udnud va\u0308ga su\u0308veneda ka.\nMuidu tore mo\u0303elda et sai kuulsa Rahakratiga pa\u0308ev otsa u\u0308hes ruumis viibida \ud83d\ude42"}, {"text_idx": "#000033", "text": "Aaaaa, see oli korraldaja, kes seal kitra to\u0303mbas? No selge siis.\nTundub, et me ei tohi rohkem u\u0308hes ruumis koos viibida, sest ma loen su kommnetaari ja sa mo\u0303tled juba ta\u0308pselt nagu mina. Natuke ja\u0308i selline mulje, et Robinil on mingi default presekas, mida ta publikust so\u0303ltumata na\u0308itab, aga millegipa\u0308rast tundus Ericu keika kuidagi autentsem, jah. Ma olen lugenud muuseas, et na\u0308iteks sta\u0308ndapi vanadel ja diskoritel on oma u\u0308ritustele mitu algust. Diskor proovib mo\u0303ne looga, et mis masti rahvas on ja kuidas nad tantsima saada ja siis vastavalt sellele la\u0308heb u\u0308ks mitmest playlistist ka\u0308iku. Ja sta\u0308ndapis ka, et alguses tehakse paar poliitnalja, siis paar nokunalja ja lo\u0303puks paar abielu nalja ja siis rahva reaktsiooni po\u0303hjalt vaatad, millise kavaga ta\u0308na edasi ku\u0308tta. Tundus, et Eric nagu testis vett enne, aga Robin ko\u0303mmutas ilma kohtingul ka\u0308imata kohe linade vahele kopulatsiooni tegema, kui lubate sellise vo\u0303rdluse tuua."}, {"text_idx": "#000036", "text": "Kuule kutt, no to\u0303de on, et ei ole mo\u0303tet voodivedrusid enne nautilist ha\u0308marikku ragistada. Aga tead mul u\u0308ks u\u0308le neljaku\u0308mnene to\u0308o\u0308kaaslane, kes ongi vanamees nagu me teda kutsume ja a\u0308rkabki lambist 5 la\u0308bi. Vo\u0303ib-olla sa olid seal liiga noor, et mo\u0303ista penskarite asju!\nVahest vo\u0303ib keha karistada, kui ta no\u0303rkust va\u0308lja na\u0308itab ja minna kell 5 jo\u0303usaali, sest siis on seal maru hea rahulik."}, {"text_idx": "#000037", "text": "Ko\u0303rges eas pidime to\u0303esti muutuma titeks tagasi \u2013 magamisru\u0308tmid on sassis, jutt on sassis jne. Ega see 4kend pole mingi naljaasi, peale seda ehk veel paar aastakest ja\u0308a\u0308nud ongi. Olge tema vastu siis ikka so\u0303bralikud."}, {"text_idx": "#000038", "text": "Minu meelest oleks ko\u0303ige normim u\u0308ldse nii, et aprillist septembri lo\u0303puni oled 24/7 u\u0308leval ja oktoobrist ma\u0308rtsi lo\u0303puni viskad stabiilset sliipi."}, {"text_idx": "#000039", "text": "Oktoobrist ma\u0308rtsini Heti Tulve ja Jesper Parve suguste \u201cedukatega\u201d Balil ikka. Ainult rotid ja\u0308a\u0308vad talveks siia, ma olen kuulnud (ise ka selle roti koolkonna esindaja praegu veel)."}, {"text_idx": "#000041", "text": "Ma olen no\u0303us paljude kommentaaridega ja sinu kokkuvo\u0303ttega. Igau\u0308ks peabki leidma oma tee ja seda teed ka tuunima kui hakkab kiiva kiskuma, vo\u0303i on tunne, et pagan vo\u0303taks u\u0308he leveli ikkagi veel ette. U\u0308hte o\u0303iget teed ei olegi. Oleme ko\u0303ik erinevad. Enamus normaalsed ja mingid tuvimaskides."}, {"text_idx": "#000042", "text": "Robini 5AM pakutu mo\u0303te on see, et hommikul on to\u0303esti va\u0308hem segavaid faktoreid ja sead kohe hommikul oma mo\u0303tted o\u0303igele teele valmis, enne kui kurja maailmaga vaja rinda pista. Esimese tunni point pole vo\u0303istlus vastata hunnikus e-maile (ega kirjutada Rahakrati blogisse kommentaare). See on aeg endale. Sihiku seadmiseks ja sae teritamiseks (targad so\u0303nad laenatud gurudelt)."}, {"text_idx": "#000043", "text": "Vabalt vo\u0303ib seda teha ka kell 6,7 vo\u0303i 8 vo\u0303i 12 pa\u0308eval kui sinu pa\u0308ev siis algab. Lihtsalt siis on va\u0308lismaailmast va\u0308he keerulisem isoleerida ennast. Aga mitte vo\u0303imatu. Telefoni saab panna ha\u0308a\u0308letuks ja notificationid maha keerata ja toa ukse kinni panna, et ema pannkooke ei tule tooma nagu tavaliselt. Kui sul on o\u0303htu produktiivsem, siis anna aga kuuma. Ma juba kujutan ette kuidas Rahakratt uues lumehelbekesele mo\u0303eldud korteris liiste kruvib ja muigab, et vahi 5AM mehed magavad \u2013 idikad."}, {"text_idx": "#000044", "text": "See, et miks just kell 5 ei kehti mitte ameerika vaid ka Eesti kohta. Vihje. Lapsevanemad \ud83d\ude09 Kui sul 1-8 marakratti +koerkasspapagoi a\u0308rkavad kooli minekuks 6 vo\u0303i 7 (so\u0303ltub kodusest so\u0303java\u0308elisest korrast ja sellest kas sa neile su\u0308u\u0308a annad vo\u0303i ra\u0308a\u0308gid intermittent fastingust maast madalast). Siis ega muud varianti palju pole."}, {"text_idx": "#000045", "text": "Olen 100% pa\u0308ri, et tahaks ju liivakastis ka pimedani vahel ma\u0308ngida ja see ongi okei. Sama nagu on okei vahel vo\u0303tta pokaal... okei okei pudel mulli(vett). Point on see, et mida sa teed 90% ajast. Erandid on alati. Vahel on okei kooki pugida, lasta ma\u0308kis seierid po\u0303hja, vaadata terve pa\u0308ev Netflixi ja lasta kahe trenni vahele lausa 3(ku\u0308mmend) puhkepa\u0308eva. Fine. Aga siis taas rajale tagasi."}, {"text_idx": "#000046", "text": "Ja mingiks perioodiks kui on vaja oma kolhoose ikkagi pa\u0308riselt u\u0308les ehitada ja hustleda vo\u0303i viia keha kakukese vormist liivakella la\u0308hedale, siis vo\u0303ib unustada alko, telku ja koogikese ja ma luban, et elu ei ole kehvem ja \u201celu ei ja\u0308a\u0308 elamata\u201d. Elamata ja\u0308a\u0308b ta pigem ikka telku ees."}, {"text_idx": "#000047", "text": "Ja lo\u0303puks. Seda finantsmaratoni ei pea lo\u0303petama alla 2h. Selle vo\u0303ib lo\u0303petada rahulikult 4:01 ga ja olla selle juures va\u0308ga ro\u0303o\u0303mus ning o\u0303nnelik ja olla ikkagi selle top paari prossa inimeste seas. Ehk siis pole vaja vb muuta ka maailma ja teenida higivaba plekki 1M kuus vaid 10k oleks juba pa\u0308ris ilus, eks."}, {"text_idx": "#000048", "text": "P.s Rahakratt, ma kahtlustan, et sulle 5AM klubi asemel sobib pigem 5M klubi."}, {"text_idx": "#000049", "text": "Huh, kui pikk kommentaar. Mitu pa\u0308eva lugesin seda. Ja na\u0308en, et oled oma vanal esta o\u0303psil vist nelkide ja Belo\u0303i Aist \u0301iga ku\u0308las ka\u0308inud, sest harukordselt va\u0308he kirjavigu oli sul seekord.\nLaias laastus olen su mo\u0303tetega no\u0303us. Sellepa\u0308rast ma seda taustsu\u0308steemi mainisingi, et ilmselt on \u201cweak pull out game\u201d-iga meestel to\u0303esti hommikud produktiivsemad, sest pa\u0308rijad alles magavad. Ma olen lugenud paar raamatut, mis ra\u0308a\u0308givad (laste)kasvatusest ja ehk olen isegi siin 30-ndates valmis varsti su\u0308u\u0308tust kaotama... igaljuhul leiab neis raamatuis vihjeid ja to\u0308o\u0308riistu ka selleks, et looted (u\u0308hel heal pa\u0308eval) kell 8pm magaks ja vanematel ja\u0308a\u0308ks ka o\u0303htul paar tundi aega endale vo\u0303i siis uuteks rumalateks plaanideks (loe: uute laste eostamiseks). Kodune ru\u0308tm peab olema lo\u0303puks ikka vanemate dikteeritud, mitte tittede ja\u0308rgi vormitud. Ma tean, et nii o\u0308eldes satun ilmselt Perekooli most hated listi, sest mine seleta paarikuusele, et kuule, nu\u0308u\u0308d on aeg ro\u0308o\u0308kimine va\u0308lja lu\u0308litada ja magama minna. Aga ma siiski usun, et kui alguses ru\u0308tmid paika saad enda ja\u0308rgi, siis on pa\u0308rijad lo\u0303puks ikkagi sinu \u201cajatsoonis\u201d ja vo\u0303id olla edasi 8am a\u0308rkaja ja 11pm magamamineja. Ilma produktiivsust kaotamata ja Robini viha alla sattumata.\nKuna elu on lu\u0308hike, siis ko\u0303ike proovida ei jo\u0303ua, eksole. Ja kui sa oled 30 aastat kell 7-8am a\u0308rganud, siis vo\u0303id alguses proovida tund/pool varem a\u0308rgata, mitte verise suuga vastu 5am seina rammida ennast kohe. Selle nimi on tegelikult explore/exploit trade-off, mis ta\u0308hendab, et uue harjumuse sissejuurutamisel peaks olema \u201cavastamise\u201d periood. Nagu kooselu puhul on deittimine vo\u0303i a\u0308ritegemise puhul split testing. To\u0303used natuke varem ja vaatad, kas sobib selline va\u0308rk. Selle eesma\u0308rk on proovida uusi asju (leida vo\u0303idu valemeid) ja kui miski ei to\u0308o\u0308ta, siis paned eksploor-mo\u0303udis edasi. Kui uus asi to\u0308o\u0308tab, siis lu\u0308kkad ennast eksploit-mo\u0303udi ehk kasutad seda a\u0308ra nagu homset poleks. Nii me inimestena ju kasvamegi ja ideaalseteks saamegi lo\u0303puks.\nPS. 5M club on ku\u0308ll midagi, mis saab mu kunagise raamatu kaanel a\u0308ra ma\u0308rgitud!"}, {"text_idx": "#000050", "text": "Kahju, et ma selle u\u0308rituse maha magasin. Pa\u0308ris huvitav postitus."}, {"text_idx": "#000051", "text": "Jaa, ta\u0308iesti u\u0308llatav mullegi. Aga eks sa magadki asju maha, kui kell 3 vo\u0303i 5 ei a\u0308rka nagu ma aru olen saanud. Enamus elu on ko\u0303vadel koru\u0308feedel juba kella ku\u0308mneks hommikul la\u0308bi ja hakatakse magama sa\u0308ttima vaikselt."}, {"text_idx": "#000052", "text": "Tead, saa see laps ja siis vaata, kuidas sa dikteerid \ud83d\ude00 Sorry, ma ka enne arvasin, et pa\u0308evakava ja laps o\u0303htul magab ja... Kalkun ka arvas. Mo\u0303nel kalkunil veab, mo\u0303nel mitte.\nAga noh, laps oli pa\u0308ris pikalt Sharma leeris ja a\u0308rkaski kell 5. Aga seda memo ta polnud ka\u0308tte saanud, et peaks magama ilma vahepeal karjumata. Isegi kui kell 18 la\u0308ks magama o\u0303htul."}, {"text_idx": "#000053", "text": "Kui ra\u0308a\u0308kida veel Ameerikamaa importtoodetest, siis kuna seal vaevatud emad peavad vaevu kokkulapituna vastsu\u0308ndinu ko\u0303rvalt tagasi to\u0308o\u0308le minema, siis on sealsest taustsu\u0308steemist tulenevalt normaalne ka last magama drillida ja lasta tal ro\u0308o\u0308kida. Mu teooria on, et ameerika ongi u\u0308ks suur psu\u0308hholoogiline probleem, kui tippsaavutustest mo\u0308o\u0308da vaadata tavainimeste poole \u2013 miks selline va\u0308givald ja hoolimatus. Kui sul lastakse imikuna end sodiks ro\u0308o\u0308kida ja keegi ei tule, siis noh, mis sellest maailmast arvata."}, {"text_idx": "#000054", "text": "Ma olengi teoorias ko\u0303va vend. Variant on ka see, et viid lapse esmaspa\u0308eva hommikul lasteaeda ja tood reede o\u0303htul a\u0308ra. Efektiivsem on nii. Mis tast iga pa\u0308ev loksutada edasi-tagasi, eksole. Na\u0308ed, ja\u0308lle teooria on tugev. Ku\u0308ll varsti praktika ja\u0308rgi proovin."}]